बुधवार को व्यक्तिगत शौचालय के निर्माण कार्य एवं प्रिया साफ्टवेयर में कार्यों की ऑनलाइलन फीडिंग में ढिलाई और वार्षिक बुक की फीडिंग में लापरवाही बरतने पर जिला पंचायत राज अधिकारी ने 184 ग्राम पंचायतों के खाता संचालन पर रोक लगाते हुए 22 ग्राम पंचायत अधिकारियाें और सहायक विकास अधिकारियों को प्रतिकूल प्रविष्टि दी थी। इस कार्रवाई के क्रम में शनिवार को प्रिया सॉफ्टवेयर में ही फीडिंग कार्य फिसड्डी पाए जाने पर जिला पंचायत राज अधिकारी बालकृष्ण शुक्ल बहुआ विकास खंड के चौदह ग्राम पंचायत एवं ग्राम विकास अधिकारियों को प्रतिकूल प्रविष्टि दे दी है। डीपीआरओ ने लापरवाही के पीेछे सभी से स्पष्टीकरण तलब किया है। डीपीआरओ बीके शुक्ल ने बताया कि समस्त विकास खंडों में पड़ताल चल रही है और लापरवाह लोगों को बख्शा नहीं जाएगा।